Diari Oficial de la Generalitat Valenciana


Sumari del DOGV 2046, del 15-06-1993 (1993/828319)

ORDRE de 16 d'abril de 1993, de la Conselleria de Cultura, Educació i Ciència, per la qual autoritza el centre docent privat d'Educació Primària i Batxillerat Unificat Polivalent Helios de l'Eliana (València), perquè amplie en els esmentats nivells la capacitat del centre.
---------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/16/(10)/dof/vci/html**

### Dades del document

Número de DOGV
:   2046

Data del DOGV
:   15-06-1993

Secció del DOGV
:   DISPOSICIONS GENERALS

Número del document
:   1993/828319


Data del document
:   16-04-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 16 d'abril de 1993, de la Conselleria de Cultura, Educació i Ciència, per la qual autoritza el centre docent privat d'Educació Primària i Batxillerat Unificat Polivalent Helios de l'Eliana (València), perquè amplie en els esmentats nivells la capacitat del centre.  
Vist l'expedient incoat pel representant de la titularitat del centre privat d'Educació Primària i homologat de Batxillerat Unificat Polivalent Helios, situat a la carretera de Riba-roja de Túria a Benagéber, km 6, de l'Eliana (València), amb número de codi 91913204, pel qual se sol·licita l'ampliació d'1 unitat de Batxillerat Unificat Polivalent i 3 unitats en el nivell d'educació Primària.  
Vist que l'expedient ha estat tramitat per la Direcció Territorial de Cultura i Educació de València, la qual, a la vista dels informes favorables de la Unitat Tècnica de Construccions, de la Secció de Gestió del Servei de Projectes i Construccions de la Direcció de Règim Econòmic de la Conselleria de Cultura, Educació i Ciència i de la Unitat d'Inspecció Educativa, eleva proposta favorable a la sol·licitud.  
Vist que el centre va obtenir l'autorització definitiva per a 8 unitats d'EGB, per Ordre de la Conselleria de Cultura, Educació i Ciència de 4 de desembre de 1986 (DOGV de 15 de desembre), i l'ampliació de 3 unitats més en el mateix nivell, per Resolució de la Direcció General de Centres Docents i Promoció Educativa de 7 d'abril de 1989, i que, per tant, queda autoritzat per a 11 unitats d'EGB.  
Vist que per Ordre de 6 de maig de 1992, de la Conselleria de Cultura, Educació i Ciència i Correcció d'errades de 15 d'octubre de 1992, l'esmentat centre va ser autoritzat per a impartir l'Educació Primària amb 11 unitats, dins del termini i complint les condicions reflectides en la mencionada ordre.  
Vist que el centre va obtenir la classificació definitiva com a homologat de Batxillerat Unificat Polivalent, per ordre d'aquesta Conselleria de 17 d'octubre de 1988, per a 4 unitats amb capacitat per a 160 places escolars.  
Vist el Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no. universitaris; el Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris; l'Ordre Ministerial de 22 de maig de 1978, sobre fixació de programes de necessitats de centres no estatals d'Educació Pre-escolar i Educació General Bàsica, i l'Ordre de 14 d'agost de 1975, per la qual s'aproven els programes de necessitats per a la redacció de projectes de centres d'Educació General Bàsica i de Batxillerat.  
Atès que si bé el Reial Decret 1004/1991, de 14 de juny, deroga expressament les ordres de 22 de maig de 1978 i de 14 d'agost de 1975, la tramitació de l'expedient es va iniciar quan aquestes estaven en vigor i a l'empara seu, pel que fa als requisits mínims exigits.  
Atès que dels informes inclosos en l'expedient es desprèn que el centre té els requisits per a accedir a allò sol·licitat.  
Fent ús de les atribucions que em confereix l'article 35 de la Llei de Govern Valencià,  
ORDENE  
Autoritzar l'ampliació de la capacitat del centre docent privat d'Educació Primària i de Batxillerat Unificat Polivalent Helios de l'Eliana (València), situat a la carretera de Riba-roja de Túria a Benagéber, km 6, i amb número de codi 5200963 1, en 3 unitats d'Educació Primària/EGB i 1 unitat de Batxillerat Unificat Polivalent. En conseqüència, l'esmentat centre queda configurat, en els nivells que són objecte de la present ordre, amb 14 unitats en el nivell d'Educació Primària, amb capacitat per a 350 Places escolars, i 5 unitats de Batxillerat Unificat Polivalent, amb capacitat per a 200 places escolars.  
La present autorització no implica cap variació de la resta de les condicions acadèmiques i administratives que el centre tingués reconegudes per altres autoritzacions.  
La present autorització entrarà en vigor en el curs acadèmic 1992-93  
DISPOSICIONS ADDICIONALS  
Primera  
El centre haurà d'implantar els ensenyaments d'Educació Primària a mesura que això vaja fent-se, en aplicació d'allò establert en la disposició addicional vuitena 1, 2 i 3, de la Llei Orgànica 1/1990, de 3 d'octubre, d'Ordenació General del Sistema Educatiu i en les normes del seu desplegament.  
Quant a la capacitat màxima del centre prevista en la present ordre per al nivell d'Educació Primària, el compliment d'aquesta no serà obligatori fins que no s'assolesca l'exigència d'un màxim de 25 alumnes per unitat escolar, d'acord amb el que estableix l'Ordre d'aquesta conselleria de 17 de febrer de 1992 (DOGV de 26 de març de 1992) i en les normes d'aplicació general.  
Segona  
El centre haurà de substituir els ensenyaments del Batxillerat Unificat Polivalent pels assenyalats en la disposició addicional vuitena, apartat e), de la Llei Orgànica 1/1990, de 3 d'octubre, d'Ordenació General del Sistema Educatiu dins, dels terminis marcats pel Reial Decret 986/1991, de 14 de juny, pel qual s'aprova el calendari d'aplicació de la nova ordenació del sistema educatiu.  
Tercera  
La present autorització s'inscriurà en el Registre de Centres Docents de la Comunitat Valenciana.  
València, 16 d'abril de 1993  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI